Ha péina amboapývo ko che rekovekue ñemombe’u ha’emíta mitä pyahukuérape. Ko ñane ñe’ëko tuicha mba’e ha ñande ndajaikuái. Pévako ñanembokaria’yvaerä gueteri sapy’ánte. Aníkena peimo’ä hogue guyre mba’e. Hese ae, peteï ára, jarekovaerä tetä imbaretéva. Ñande paraguáiko ijapyterekuetehína ñaimembárö, ha ñaimemba ñaime ramo ñane ñe’ë tee ha ñande reko tee reheve. Upete guive ndajarekovéima ñaguerotïva’erä avavégui. Hi’änte chéve peteï ára jajevy ñandejehe, jajejuhu, ñaimemba ha jaipykúi tape porä.